**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS 2011 M. gruodžio 22 D. SPRENDIMO NR. B1-257 „DĖL MOLĖTŲ Krašto muziejaus NUOSTATŲ PATVIRTINIMO“ PAKEITIMO**

2017 m. rugsėjo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos biudžetinių įstaigų įstatymo 6 straipsnio 5 dalimi ir atsižvelgdama į Molėtų krašto muziejaus 2017 m. balandžio 25 d. raštą Nr. R1-50 (1.5.) „Dėl Molėtų krašto muziejaus nuostatų pakeitimo“,

Molėtų rajono savivaldybės taryba n u s p r e n d ž i a:

1. Pakeisti Molėtų krašto muziejaus nuostatų, patvirtintų Molėtų rajono savivaldybės tarybos 2011 m. gruodžio 22 d. sprendimu Nr. B1-257 „Dėl Molėtų krašto muziejaus nuostatų patvirtinimo“:

1.1. 29 punktą ir jį išdėstyti taip:

„29. Muziejui vadovauja direktorius, kuris skiriamas pareigoms konkurso būdu teisės aktų nustatyta tvarka. Muziejaus direktorių priima į pareigas ir atleidžia iš jų, nustato tarnybinį atlyginimą įstatymais numatyta tvarka Molėtų rajono savivaldybės meras.“;

1.2. 31 punktą ir jį išdėstyti taip:

„31. Muziejaus valdymo procese dalyvauja patariamojo balso teisę turinti kolegiali institucija, veikianti visuomeniniais pagrindais – Muziejaus taryba (toliau – Taryba), sudaryta iš 5 narių dvejų metų kadencijai. Tarybą sudaro du Muziejaus darbuotojai, išrinkti balsų dauguma visuotinio susirinkimo metu, Savivaldybės administracijos Kultūros ir švietimo skyriaus atstovas ir 2 šio skyriaus pasiūlyti nariai: menininkai, mokslininkai, meno kritikai, visuomenės atstovai. Tarybos sudėtį ir nuostatus tvirtina Muziejaus direktorius. Tarybos narių atšaukimo tvarka numatyta Tarybos nuostatuose. Taryba iš savo narių paprastąja balsų dauguma išrenka kadencijos laikotarpiui pirmininką, pavaduotoją ir sekretorių. Tarybai negali vadovauti Muziejaus direktorius. Taryba renkasi ne rečiau kaip 4 kartus per metus. Neeilinis Tarybos posėdis gali būti sušauktas Tarybos pirmininko iniciatyva, daugiau kaip pusės Tarybos narių reikalavimu arba Muziejaus direktoriaus iniciatyva. Tarybos sekretorius tvarko Tarybos dokumentus, protokoluoja posėdžius. Tarybos posėdis laikomas teisėtu, jeigu jame dalyvauja daugiau kaip pusė visų Tarybos narių. Tarybos nutarimai įgyvendinami Muziejaus direktoriaus įsakymu, rašomu vadovaujantis pateiktu Tarybos posėdžio protokolo išrašu.“.

3. Pripažinti netekusiu galios Molėtų krašto muziejaus nuostatų, patvirtintų Molėtų rajono savivaldybės tarybos 2011 m. gruodžio 22 d. sprendimu Nr. B1-257 „Dėl Molėtų krašto muziejaus nuostatų patvirtinimo“ 15.2 papunktį.

4. Įgalioti Molėtų muziejaus direktorę Viktoriją Kazlienę pasirašyti pakeistus įstaigos nuostatus ir įregistruoti juos Juridinių asmenų registre įstatymų nustatyta tvarka.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras